एनिग्मा यंत्र

एनिग्मा यंत्र हे एक सांकेतिक संदेशनिर्मिती साठी वापरले जाणारे यंत्र आहे. हे २० व्या शतकाच्या सुरुवातीपासून ते मध्यापर्यंत व्यावसायिक, राजनैतिक आणि लष्करी संदेशांचे सुरक्षित वहन करण्यासाठी वापरले गेले. दुसऱ्या महायुद्धादरम्यान नाझी जर्मनीने याचा मोठ्या प्रमाणात वापर केला. एनिग्मा मशीन इतके सुरक्षित मानले जात होते की ते सर्वात गुप्त संदेश एन्क्रिप्ट करण्यासाठी वापरले जात असे. 

याची संकेतरचना साधारणपणे दररोज बदलली जाते. ही रचना संदेशवाहकांमध्ये आधीच वितरीत केलेल्या यादींवर असते. प्रत्येक संदेशासाठी ही रचना बदलता येते. विशिष्ट संदेश पाठवणाऱ्या आणि मिळवणाऱ्या दोन्ही यंत्रांच्या त्या घडीच्या रचनेमध्ये एकवाक्यता असणे अत्यावश्यक असते.

दुसऱ्या महायुद्धदरम्यान नाझी जर्मनीच्या यंत्राच्या रचनांची यादी दोस्त राष्ट्रांच्या हाती लागल्यावर त्यांनी जर्मनीच्या हालचाली अचूकपणे हेरल्या आणि त्यामुळे युद्ध संपण्यास मदत झाली.

 संदर्भ 

वर्ग:सांकेतिक संदेशवहन
वर्ग:दुसरे महायुद्ध